armvectores/hy_wikipedia_2023 huggingface dataset:
Նրանք չեն անցնի

«Նրանք չեն անցնի» (իսպ.՝ ¡No pasarán!, ֆր.՝ Ils ne passeront pas), որևէ դիրքորոշում պաշտպանելու հստակ նպատակը արտահայտող քաղաքական կարգախոս։
Առաջին անգամ կարգախոսն օգտագործել է ֆրանսիացի գեներալ Ռոբեր Նիվելը՝ 1916 թվականի Վերդենի ճակատամարտի ժամանակ, չնայած որ երբեմն դա վերագրում են նրա անմիջապես ղեկավար, Երկրորդ բանակի հրամանատար Ֆիլիպ Պետենին։ 'On ne passe pas!' ձևով այդ բառերը տպվել են 1918 թվականի Մարնայի ճակատամարտին վերաբերվող պլակատներին, իսկ հետագայում նաև Մաժինոյի գծի զորամասերի խորհրդանշաններին։
Այլ լեզուների, այդ թվում նաև հայերենին, կարգախոսն անցել է իսպաներենի միջոցով։ Իսպանիայում քաղաքացիական պատերազմի ժամանակ Դոլորես Իբարրուրին ստեղծել է այս արտահայտությունը՝ որպես հակաֆաշիստական շարժման գլխավոր խորհրդանշաններից մեկը։ Դրան պատասխան է հանդիսացել Ֆրանսիսկո Ֆրանկոյի «Hemos pasado» («Մենք անցանք») արտահայտությունը, որը նա ասել է Մադրիդը գրավելիս։


== Տես նաև ==
Ոչ մի քայլ չնահանջել
Ռյաբիկովո (գյուղ, Խոլմ-Ժիրովսկի շրջան)

Անվան այլ կիրառումների համար տե՛ս՝ ՌյաբիկովոՌյաբիկովո (ռուս.՝ Рябиково), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(8276) Շիգեյ

(8276) Շիգեյ (անգլ.՝ Shigei), աստերոիդ աստերոիդների հիմնական գոտում։ Հայտնաբերվել է 1991 թվականի մարտի 17-ին Սատորու Օտոմոյի և Օսամու Մուրամացուի կողմից Կիյոսատոյում։
Միջին հեռավորությունը Արեգակից կազմում է 2,389756 ա. մ., առավելագույնը մոտենում է 2,0559 ա. մ. հեռավորության վրա և հեռանում 2,7236 ա. մ.։ Արեգակի շուրջ մեկ ամբողջական պտույտ է կատարում 1349,36 երկրային օրվա ընթացքում, իր ուղեծրով շարժվելով միջինում 0,266793 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,36° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8276) Շիգեյ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գլխագիր

Գլխագիր, գլխատառ, մեծատառ, գրքի, բնագրի, տան կամ գլխի սկզբնատառը։ Ունի կիրառության որոշակի սահմաններ ու կանոններ։ Հայկական գլխագրերը ստեղծել է Մեսրոպ Մաշտոցը՝ հայոց գիրն ու գրչության արվեստը սկզբնավորելիս։ Այդ ժամանակ որպես գլխագիր օգտագործվող գրատեսակը կոչվել է նաև «երկաթագիր»՝ վիմագրությունները հիմնականում այդ գրատեսակով, քարի վրա երկաթի գրոցով գրելու պատճառով։ Ձեռագրերում գլխագիր գրվել է բնագրից մեկուկես, երկու և ավելի անգամ մեծ, գրադաշտից դուրս, լուսանցքում, հետագայում ամբողջովին մտել է գրադաշտի մեջ, իսկ վերև ու ներքև ձգվող երկար գծերը ավելի են երկարել։ 10-րդ դարում, երբ բոլորգիրը գործածվել է որպես գրչության գիր, երկաթագրի հետ որպես գլխագիր օգտագործել է նաև գրչագիրը։ Բոլորգիրն իր հերթին դարձել է գլխագիր նոտրգրի համար (չնայած վերջինս ուներ նաև սեփական գլխագիր)։ 5-րդ դարից մինչև այսօր բոլոր գրատեսակներում երկաթագիրը օգտագործվում է որպես գլխագիր։ Այն եղել է հենք զարդագրի համար, որը կիրառվում է մեծ մասամբ որպես գլխագիր։
Լեբյաժենսկի (Շոլոխովսկի շրջան)

Լեբյաժենսկի (ռուս.՝ Лебяженский), գյուղ Ռուսաստանի Ռոստովի մարզի Շոլոխովսկի շրջանում։ Մտնում է Վեշենսկի գյուղական համայնքի կազմի մեջ։
Ռտիշչևսկի շրջան (Սարատովի մարզ)

Ռտիշչևսկի շրջան (ռուս.՝ Ртищевский муниципальный район), մունիցիպալ շրջան Ռուսաստանի Դաշնության Սարատովի մարզում։
Ստեղծվել է 1928 թվականին։ Վարչական կենտրոնը՝ Ռտիշչևո։


== Աշխարհագրություն ==
Շրջանի տարածքի մակերեսը կազմում է 2300 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 58678 մարդ։ Բնակչության խտությունը կազմում էր 25,51 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Մարսենա (Ալյեի գավառ)

Մարսենա (ֆր.՝ Marcenat), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Սեն Պուրսեն սյուր Սյուլ կանտոնի կազմի մեջ։ Հանդիսանում է Մուլեն շրջանը։
Համայնքի INSEE կոդ՝ 03160։


== Բնակչություն ==
Համայնքի բնակչությունը 2008 թվականին կազմում էր 362 մարդ։


== Տնտեսություն ==
2007 թվականի տվյալներով 243 աշխատունակ տարիքի մարդկանցից (15-64 տարեկան) 161-ը տնտեսապես ակտիվ էին, 82-ը անգործունակ (ակտիվության ցուցանիշը 66,3 %, 1999 թվականին եղել է՝ 67,8 %)։ 161 աշխատունակ բնակիչներից 150-ը աշխատում էին (81 տղամարդ և 69 կին), անաշխատանք էին 11-ը (7 տղամարդ և 4 կին)։ 82 անգործունակ մարդկանցից 11-ը աշակերտներ կամ ուսանողներ են, 32-ը թոշակառու, 39-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Մարսենա» (ֆրանսերեն)։ Արխիվացված օրիգինալից 2012-09-28-ին։ Վերցված է 2012-7-13 
«Մարսենա» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-31
Դրաստամատ Սիմոնյան

Դրաստամատ Տեր-Սիմոնյան (հուլիսի 28, 1895(1895-07-28), Սպիտակ, Ալեքսանդրապոլի գավառ, Երևանի նահանգ, Կովկասի փոխարքայություն, Ռուսական կայսրություն - դեկտեմբերի 23, 1937(1937-12-23)), հայ կուսակցական և պետական գործիչ, լրագրող, հրապարակախոս, գրականագետ։ Հայաստանի Գրողների միության առաջին նախագահը։ ԽՄԿԿ անդամ 1913 թվականից։


== Կենսագրություն ==
1912 թվականին ավարտել է Ներսիսյան դպրոցը, սովորել Կիևի առևտրական ինստիտուտում։ Ուսանողության շրջանում կատարած հեղափոխական գործունեության համար ձերբակալվել է։ Առաջին համաշխարհային պատերազմի տարիներին հեղափոխական-կազմակերպչական աշխատանք է տարել Արևմտյան ռազմաճակատի և Սիբիրի պահեստային զորամասերի զինվորների շրջանում։ Հոկտեմբերյան հեղափոխության օրերին Օմսկում մասնակցել է իշխանության գահենկեցության գործընթացին, ընտրվել է բանվորների և զինվորների սովետի դեպուտատ, նշանակվել Օմսկի զինվորական օկրուգի կոմիսար։ Աշխատել է ՌԽՖՍՀ ազգությունների գործերի ժողովրդական կոմիսարիատում, մասնակցել հայերեն բոլշևիկյան գրականության հրատարակմանը։ 1918 թվականի սեպտեմբերից Մոսկվայում և Ուկրաինայում աշխատանք է կատարել կարմիր բանակի մատակարարման բնագավառում։ 1919 թվականի վերջից տեղափոխվել է Թիֆլիս, մասնակցել է բոլշևիկյան «Պահակ», «Նոր ուղի» թերթերի հրատարակման և խմբագրման աշխատանքներին (1920)։ Եկել է Հայաստան, մտցվել ՌԿ(բ)կ Հայաստանի կոմիտեի (Արմենկոմ) կազմ և մասնակցել Մայիսյան ապստամբության նախապատրաստմանն ու իրականացմանը։ 1920 թվականի մայիսի 7-ին Ալեքսանդրապոլում մասնակցել է «Վարդան զորավար» զրահագնացքում կայացած Արմենկոմի և Հայաստանի մի շարք վայրերի բոլշևիկյան կազմակերպությունների ներկայացուցիչների խորհրդակցությանը, ընտրվել ապստամբությունը ղեկավարող մարմնի ռազմահեղափոխական կոմիտեի անդամ։ 1921 թվականի ամռանը եղել է Զանգեզուրի արտակարգ կոմիսարը և ղեկավար դեր է խաղացել դաշնակցական ուժերի ճնշման գործում։ Տարբեր ժամանակներում եղել է ՀԿ(բ) կ Երևանի կոմիտեի քարտուղար, ՀԽՍՀ սոցիալական ապահովագրության ժողկոմ, լուսավորության ժողկոմ, Փարիզի «Երևան» հայկական թերթի խմբագիր (1928), Հայաստանի գրողների միության նախագահ, «Նոր ուղի» հանդեսի խմբագիր, ՀԽՍՀ ժողկոմխորհին կից արվեստի գործերի վարչության պետ, Երքաղսովետի նախագահ։ 1932 թվականին նշանակվել է ՀԿԿ ԿԿ-ի որոշմամբ ստեղծված «Հայկական խորհրդային հանրագիտարանի» գլխավոր խմբագիր։ Ընտրվել է ՀԿ(բ) կ Կենտկոմի, ՀԽՍՀ և ԽՍՖՍՀ կենտգործկոմների անդամ։ Հեղինակ է «Կարլ Մարքս», «Միքայել Նալբանդյան» (1933) և այլ ուսումնասիրությունների, հասարակական-քաղաքացիական կյանքին և գեղարվեստական գրկանությանյան ու արվեստի տարբեր հարցերին նվիրված բազմաթիվ հոդվածների։
1936 թվականի օգոստոսի 10-ին վտարվել է կոմկուսից՝ կենտկոմի անդամների ճնշող մեծամասնության քվեարկության արդյունքում։ Անհիմն բռնադատվել է և գնդակահարվել։ Արդարացվել է հետմահու։


== Երկեր ==
Կարլ Մարքս (կենս. ուրվագիծ), Երևան, Պետհրատ, 1933, 127 էջ։
Հայաստանի գրականությունը, Երևան, Պետհրատ, 1934, 80 էջ։
Հոդվածներ, Երևան, Հայպետհրատ, 1961, 276 էջ։
Աստերոիդների ցանկ (125201-125300)

Աստերոիդների ցանկ (125101-125200)  • Աստերոիդների ցանկ  • Աստերոիդների ցանկ (125301-125400)
 Աստերոիդների ցանկ (125101-125200)  • Աստերոիդների ցանկ  • Աստերոիդների ցանկ (125301-125400)
Դոր (գյուղ, Վելիժսկի շրջան)

Անվան այլ կիրառումների համար տե՛ս՝ ԴորԴոր (ռուս.՝ Дор), գյուղ Ռուսաստանի Սմոլենսկի մարզի Վելիժսկի շրջանի կազմում։
Բնակչությունը 2007 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արվեստի պատմության ռուսական ինստիտուտ

Արվեստի պատմության ռուսական ինստիտուտ (ռուս.՝ Российский институт истории искусств), Ռուսաստանի գիտությունների ակադեմիայի և ՌԴ մշակույթի նախարարության գիտահետազոտական ինստիտուտ, որը գտնվում է Սանկտ Պետերբուրգի Սուրբ Իսահակի հրապարակի թիվ 5 շենքում։ Ընդգրկված է ՌԴ պատմության և մշակույթի հուշարձանների ցանկում։


== Պատմություն ==
Ինստիտուտը հիմնադրվել է 1912 թվականին կոմս Վալենտին Պլատոնովիչ Զուբովի կողմից Ֆլորենցիայի արվեստի պետական ինստիտուտի օրինակով։ Զուբովը հաստատությունը տեղավորել է իր սեփական առանձնատանը։ Հոկտեմբերյան հեղափոխությունից հետո նա առանձնատունը տվել է նոր կառավարությանը, և ինստիտուտը դարձել է պետական։ Ինստիտուտի աշխատակիցներն են եղել Յուրի Տինյանովը, Բորիս Էյխենբաումը, Բորիս Ասաֆևը, Վիկտոր Ժիրմունսկին, Անտոնին Պրեոբրաժենսկին և այլ հայտնի գրականագետներ ու երաժշտագետներ։
Ինստիտուտի շենքը 1843-1847 թվականներին նոր վերածննդի ոճով կառուցել է ճարտարապետ Հարալդ Հուլիոս Բոսեն կոմս Արսենի Զակրևսկու համար։ 1870-ական թվականների սկզբում շենքը փոխանցվել է կոմս Պլատոն Զուբովին։ 1870 թվականին ճարտարապետ Շուլց Կարլ Կարլովիչը փոխել է շենքի ճակատային հատվածը։


== Վերակառուցում և անվանափոխություններ ==
1912-1920 թթ. Արվեստի պատմության ինստիտուտ
1920-1924 թթ. Արվեստի պատմության ռուսական ինստիտուտ
1924-1931 թթ. Արվեստի պատմության պետական ինստիտուտ (ГИИИ)
1931-1933 թթ. Արվեստի պետական ակադեմիայի Լենինգրադի մասնաճյուղ
1933-1937 թթ. Գեղարվեստի պետական ակադեմիա (ГАИС)
1937-1939 թթ. Երաժշտական գիտահետազոտական պետական ինստիտուտ
1939-1958 թթ. Թատրոնի և երաժշտության պետական գիտահետազոտական ինստիտուտ
1958-1962 թթ. Թատրոնի, երաժշտության և կինեմատոգրաֆիայի պետական գիտահետազոտական ինստիտուտ
1963-1992 թթ. Ռուսաստանի կատարողական արվեստի պետական ինստիտուտի գիտահետազոտականբաժին
1992 թվականից՝ Արվեստի պատմության ռուսական ինստիտուտ


== Ծանոթագրություններ ==


== Արտաքին հղումներ ==
Ինստիտուտի կայք
Լուկոյանովի շրջան

Լուկոյանովի շրջան (ռուս.՝ Лукояновский район), մունիցիպալ շրջան Ռուսաստանի Դաշնության Նիժնի Նովգորոդի մարզում։
Ստեղծվել է 1929 թվականին։ Վարչական կենտրոնը՝ Լուկոյանով։


== Աշխարհագրություն ==
Շրջանի տարածքի մակերեսը կազմում է 1900 կմ²։


== Բնակչություն ==
2011 թվականի մարդահամարի արդյունքներով շրջանում բնակվում էր 31888 մարդ։ Բնակչության խտությունը կազմում էր 16,78 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Սոմերո

Սոմերո (ֆր.՝ Sommerau), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2012 թվականի դրությամբ կազմում է 1425 մարդ, բնակչության խտությունը` 89.29 մարդ/կմ²։ Բնակավայրը զբաղեցնում է 15.96 կմ² տարածք։
Բնակավայրը ստեղծվել է 2016 թվականի հունվարին` Ալենվիլեր, Բիրկենվալդ, Սալենտալ և Սենգրիստ համայնքների միավորման արդյունքում։


== Վարչական բաժանում ==


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բաթումի հնագիտական թանգարան

Բաթումի հնագիտական թանգարանей (վրաց.՝ ბათუმის არქეოლოგიური მუზეუმი), Վրաստանի ամենահին հնագիտական թանգարանը, որը գտնվում է Բաթում քաղաքում։ Տեղակայված է Իլյա Ճավճավաձե 77 հասցեում։ 


== Պատմություն ==

Աջարիայում հնագիտական պեղումներ իրականացվել են դեռ հարյուր տարի առաջ, սակայն հայտնաբերված գտածոները լայն հասարակությանը ներկայացվել են միայն 1994 թվականին։
Ներկայումս թանգարանի հավաքածուում պահվում է շուրջ 22800 ցուցանմուշ և եզակի գտածոներ Աջարիայի ողջ տարածքից։ Դրանց թվում են մետաղադրամները, պատմական տարբեր ժամանակների կավե, ապակե, ոսկե և բրոնզե սպասք, հռոմեական արձաններ, դրոշմադիր սրբապատկերներ, խաչեր, ուղղափառ տարբեր տաճարներից Սբ․ Գևորգի ռելիեֆային պատկերներ, Հերմեսի, Աֆրոդիտեի և Էրոսի պատկերներով հունական դրոշմակնիքներ, որոնք պատրաստվել էին Հունաստանի լավագույն վարպետների կողմից, ինչպես նաև այլ ցուցանմուշներ։
2014 թվականին թանգարանը վերակառուցվել է։ Նույն տարում այցելուներին ներկայացվել է թանգարանի «ոսկե ֆոնդը» (ոսկեդրամներ և զարդեր)։
Բացի հիմնական ցուցադրությունից, թանգարանում գործում է նաև ռեստավրացիոն լաբորատորիա, որտեղ գրաֆիկորեն և լուսանկարների միջոցով ֆիքսվում են թանգարանի ֆոնդերում առկա ցուցանմուշները։ Թանգարանի կազմում առկա են նաև ֆոտոարխիվ և գիտական գրադարան։


== Ցուցադրություն ==

Թանգարանի շենքի երկրորդ հարկում ներկայացված են քարե (Աշելյան մշակույթ) և երկաթի դարերին թվագրվող ցուցանմուշներ։ Հավաքածուի մեծ մասը Կոլխիդայի մշակույթի ցուցանմուշներ են։
Թանգարանի առաջին հարկում ներկայացված են անտիկ, վաղ և ուշ միջնադարի ցուցադրանմուշներ, որոնք հայտնաբերվել են Աջարիայի անտիկ և միջնադարյան ամրոցների պեղումներից, հատկապես Պիչվնարի քաղաքատեղիի պեղումների ժամանակ, ինչպես նաև կոլխերի (մ․թ․ա․ V դար), հունական (մ․թ․ա․ V—IV դարեր) և հելենական դամբարաններում (մ․թ․ա․ IV—III դարեր)։ Ներկայացված է անտիկ ժամանակաշրջանի հունական և հռոմեական սպասք։ Գոնիոյի բերդի պեղումներից հայտնաբերվել են հունական և հռոմեական մետաղադրամներ (այդ թվում նաև, այսպես կոչված, «Գոնիոյի գանձ» տեղանքից։ Հնագետների կողմից հայտնաբերվել է Գոնիոյի բերդի պարիսպներից մեկի մոտից)։ Բացի այդ, հավաքածուում ներկայացված են հռոմեացիների պատկերներով քանդակային պատկերներ, ինչպես նաև հելենական Սերապիս աստծո պատկերով քանդակ, ապակե և բրոնզե սպասք ու հռոմեական զարդարանքներ։
Թանգարանի հավաքածուում գտնվում են նաև Խելվաչաուրից հայտնաբերված նմուշներ, որոնք վկայում են վաղ միջնադարում Աջարիայի և արաբական աշխարհի միջև առկա կապի մասին։


== Ծանոթագրություններ ==
Կարապետ Բալյան (դերասան)

Կարո Բալյան (մայիսի 23, 1984(1984-05-23), Երևան, Հայկական ԽՍՀ, ԽՍՀՄ), թատրոնի ռեժիսոր, դերասան


== Կենսագրություն ==
Կարո Բալյանը ծնվել է 1984 թվականի մայիսի 23-ին, Երևանում։ 1990 թվականին ընդունվել է Երևանի թիվ 78 միջնակարգ դպրոցը, 2000 թվականին ավարտել է Երևանի թիվ 176 միջնակարգ դպրոցը և ընդունվել Երևանի թատրոնի և կինոյի պետական ինստիտուտի դերասանական բաժին։ 2002 թվականից ընդգրկվել է Երևանի Ս․ Սարգսյանի անվան պետական Համազգային թատրոնի ներկայացումներում, պաշտոնապես աշխատել է 2005 թվականից։ Խաղացել է «Հերակլեսը և Ավգյան ախոռները»,   «Արթնացիր և երգիր»,  «Ախ կանայք, կանայք» և այլ ներկայացումներում։ 
2008 թվականից դասավանդել է Երևանի թատրոնի և կինոյի պետական ինստիտուտում։ 2009 թվականից զբաղվում է ռեժիսորական գործունեությամբ։ Վ. Շեքսպիրի «Ջուլիետ» մոնոներկայացումը բեմադրելուց հետո հրավեր է ստացել մասնակցելու Լեհաստանի Վրոցլավի 43-րդ միջազգային փառատոնին և արժանացել «Լավագույն ներկայացում» մրցանակին։ 2010 թվականից հիմնել է և ղեկավարել է Հայաստանում առաջին բացօթյա «Հայ շրջիկ թատրոնը»,  որը ներկայացրել է բազմաթիվ բեմադրություններ Երևանի տարբեր պուրակներում։  2011 թվականից, որպես մագիստրանտ, սովորել է Մոսկվայի Արվեստի պետական ակադեմիայի դրամատիկական թատրոնի ռեժիսուրա բաժնում։
2013 թվականին ամուսնացել է դերասանուհի Մարիամ Ղազանչյանի հետ։
2016 թվականին հայկական ամենամյա թատերական «Արտավազդ» մրցանակաբաշխությանը արժանացել է «Տարվա լավագույն ռեժիսոր» մրցանակին։
2017 թվականից 2019 թվականը, որպես ռեժիսոր աշխատել է Հակոբ Պարոնյանի անվան երաժշտական կոմեդիայի պետական թատրոնում, ղեկավարել է թատրոնի փոքր բեմը։ 
2018 թվականին, ընդունվել է Բեմական Արվեստների Ռուսական Պետական Ինստիտուտի մագիստրատուրայի ռեժիսորական բաժին։ (РГИСИ, Սանկտ Պետերբուրգ)։
2016 թվականից հանդիսանում է Երևանի Շեքսպիրյան միջազգային Թատերական Փառատոնի տնօրենը։
Բեմադրությունները թատրոնում.
Օ. Ուայլդ – «Քենթրվիլյան Ուրվականը», 2007
ըստ Վ. Շեքսպիրի – «Ջուլիետ», 2009
Կ. Բալյան «Սոխամա» , 2010
ըստ Ու. Շեքսպիրի - «Խաղու՞մ ենք Շեքսպիր», 2010
Ա. Վամպիլով – «Մետրանպաժ»,2011
Ջ. Դ. Սելինջեր - «Եվ այս շուրթերը, աչքերը կանաչ», 2012 /Մոսկվա/
Վ. Կոբյակով - «Սիրո զոհերը», 2013
Է. Իոնեսկո - «Զառանցանք»,2014 
Լ. Ռազումովսկայա - «Դեպի Տուն» , 2015
Թ. Ուիլյամս «Մեծ Խաղը» 2016
Հ. Թեքգյոզյան - «Չմարդիկ», 2016
Կ. Բալյան «Մանանա» դոկումենտալ վերբատիմ ներկայացում, 2017
Վ. Շեքսպիր «Ըստ Մեր Քաղաքի Կանոնադրության» 2017
Հ. Բոյչև «Տիտանիկ Նվագախումբ» 2018
Վ. Շեքսպիր «Չափն ընդդեմ չափի» 2019 /ՌԴ, Օրսկ/
«ՇԱՀԱՆԵ. Պոետի գաղտնիքը» 2020 /Սանկտ Պետերբուրգ/ 
Կ. Բալյան «թթվաԾին»  օնլայն վերբատիմ դոկումենտալ ներկայացում /Երևան/ 2020
Վ. Շեքսպիր «Անսանձ կնոջ սանձահարումը» ՌԴ. Թաթարստան 2020
Ջ. Բոկաչո «Դեկամերոն 1/28» /Ռումինիա, / 2021
Վ. Շեքսպիր «Ռոմեո և Ջուլիետ» /ՌԴ, Օրսկ/ 2021
Ռ. Կալինոսկի «Հրեշը Լուսնի Վրա» /Երևան/ 2021
Վ.Շեքսպիր «Լիր Արքա» /ՌԴ, Նովոռոսսիյսկ/ 2022
Շոու ներկայացումներ.
«Քիթ-Cut»,
«Գլամուրային չոբանները»,
«Պլյուս մինուս»
«Կապիր Ինձ Մահճակալին»


== Ֆիլմագրություն ==
«Ծաղկապար»
«Գրիգոր Նարեկացի»
«Դու ես ինձ հարկավոր»


== Ծանոթագրություններ ==


== Արտաքին հղումներ ==
Ռեժիսոր Կարո Բալյանը Օրսկի դրամատիկական թատրոնի բեմ է բարձրացնելու «Չափն ընդդեմ չափի» ներկայացումը
Արմենևո (գյուղ, Գագարինսկի շրջան)

Արմենևո (ռուս.՝ Арменево), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 46 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պեռսամա

Պեռսամա (էստ․՝ Pärsama), գյուղ Էստոնիայի Սաարեմաա նահանգի Լեիսի շրջանում։
2011 թվականի տվյալներով գյուղում բնակվում էր 252 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բիկովո (գյուղ, Բիկովսկի շրջան)

Անվան այլ կիրառումների համար տե՛ս՝ ԲիկովոԲիկովո (ռուս.՝ Быково), գյուղ Ռուսաստանի Վոլգոգրադի մարզի Բիկովսկի շրջանի կազմում։
Բնակչությունը 2010 թվականին գրանցված տվյալներով կազմում էր 8522 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իտակուատիարա

Իտակուատիարա  (պորտ.՝ Itacoatiara), համայնք Բրազիլիայում՝ Ամազոնաս նահանգի կազմում։ Գտնվում է Կենտրոնական նահանգի Ամազոնաս մարզում։ Մտնում է Իտակոտակիարա գավառի կազմի մեջ։ Բնակչությունը կազմում է 98 674 մարդ՝ 2006 թվականի տվյալներով։ Գրավում է 8 600 կմ2 տարածք։ Բնակչության խտությունը՝ 9,49 մարդ/կմ²։


== Պատմություն ==
Քաղաքը հիմնադրվել է 1874 թվականին։


== Վիճակագրություն ==
Համախառն ներքին արդյունքը, 2005 թվականի դրությամբ, կազմում է 465.871.000,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2005 թվականի դրությամբ, կազմում է 5.940,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,796 (տվյալները՝ ՄԱԿ-ի զարգացման ծրագրի)։


== Աշխարհագրություն ==
Կլիման հասարակածային է։
Տուորո սուլ Տրազիմենո

Տուորո սուլ Տրազիմենո (իտալերեն՝ Tuoro sul Trasimeno), կոմունա Իտալիայում, գտնվում է Ումբրիա մարզի Պերուջա գավառում։
Բնակչությունը կազմում է 3546 մարդ (2008 թվականի տվյալներով)։ Խտությունը՝ 64 մարդ/կմ²։ Տարածքը՝ 55 կմ²։ Էլեկտրոնային փոստ՝ 6069։ Հեռախոսային կոդ՝ 075։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Սուարդի

Սուարդի (իտալերեն՝ Suardi), կոմունա Իտալիայի Լոմբարդիա մարզի Պավիա գավառում։ Բնակչության թիվը կազմում է 703 մարդ 2008 թվականի մարդահամարի տվյալների, բնակչության խտությունը կազմում է 78 մարդ/կմ²։ Զբաղեցնում է՝ 9 կմ² տարածք։ Հեռախոսի կոդ՝ 0384։ Փոստային ինդեքս՝ 27030։


== Ժողովրդագրություն ==
Բնակչության աճ


== Կապի տվյալներ ==
Հեռախոս՝ 0384 89031


== Արտաքին հղումներ ==
Պաշտոնական կայք (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Մարինո (գյուղ, Դոբրոմինսկոե գյուղական բնակավայր)

Անվան այլ կիրառումների համար տե՛ս՝ ՄարինոՄարինո (ռուս.՝ Марьино), գյուղ Ռուսաստանի Սմոլենսկի մարզի Գլինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(393) Լամպեցիա

(393) Լամպեցիա (անգլ.՝ Lampetia), աստերոիդ աստերոիդների հիմնական գոտում։ Հայտնաբերվել է 1894 թվականի նոյեմբերի 4-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,777053 ա. մ., առավելագույնը մոտենում է 1,8557 ա. մ. հեռավորության վրա և հեռանում 3,6984 ա. մ., իսկ Երկրի ուղեծրին Լամպեցիա աստերոիդը նվազագույնը մոտենում է 0,9126 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1690,34 երկրային օրվա ընթացքում, իր ուղեծրով շարժվելով միջինում 0,212975 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,88° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(393) Լամպեցիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(4245) Նաիրց

(4245) Նաիրց (անգլ.՝ Nairc), աստերոիդ աստերոիդների հիմնական գոտում։ Հայտնաբերվել է 1981 թվականի հոկտեմբերի 29-ին Մանուշակագույն լեռան աստղադիտարանի կողմից Նանկինում։
Միջին հեռավորությունը Արեգակից կազմում է 2,374963 ա. մ., առավելագույնը մոտենում է 1,9763 ա. մ. հեռավորության վրա և հեռանում 2,7737 ա. մ.։ Արեգակի շուրջ մեկ ամբողջական պտույտ է կատարում 1336,85 երկրային օրվա ընթացքում, իր ուղեծրով շարժվելով միջինում 0,269289 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,94° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4245) Նաիրց աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռևազ Ջափարիձե

Ռևազ Անդրեևի Ջափարիձե (վրաց.՝ რევაზ ჯაფარიძე, մայիսի 23, 1923(1923-05-23) - 1999), վրացի գրող։ Վրաստանի գրողների միության անդամ (1955)։


== Կենսագրություն ==
1954 թվականին ավարտել է Թբիլիսիի պետական համալսարանի փիլիսոփայության ֆակուլտետը։ 1949 թվականին տպագրվել է Ջափարիձեի «Երազ ծովի մասին» առաջին պատմվածքը։ Ռևազ Ջափարիձեի երկերից են՝ «Խևի նորահարսը», «Զինվորի այրին», «Ծանր խաչ» (1983 թվականին արժանացել է Շոթա Ռուսթավելու անվան պետական մրցանակի), «Կրքի շաբաթ» վեպերը, «Ձայն խորհրդավոր», «Մարուխի սպիտակ գիշերները» և այլ վիպակներՄահացել է 1999 թվականին։ Թաղված է Դիդուբեի պանթեոնում։


== Ծանոթագրություններ ==
Եղջերվի լիճ

Եղջերվի լիճ (Ռեյնդիր Լեյք. անգլ.՝ Reindeer Lake. հայերենում որոշ դեպքերում թյուրիմացաբար գործածվել է Եղնիկի լիճ անվանաձևը), լիճ Կանադայում՝  Սասկաչևան և Մանիտոբա նահանգների սահմանին. 92 տոկոսն ընկած է Սասկաչևանում, 8 տոկոսը՝ Մանիտոբայում։ Լիճն ունի սառցադաշտային ծագում։ Ջրահավաք ավազանի մակերեսը շուրջ 60 000 քառակուսի կիլոմետր է։ Ջրի հայելու մակերեսը 5.650 քառակուսի կիլոմետր է, լճի ընդհանուր մակերեսը՝ նրանում գտնվող 5.500-ից ավելի կղզիների հետ մեկտեղ՝ 6.650 քառակուսի կիլոմետր։ Ջրի ծավալը՝ 95,25 կմ³: Ծովի մակերևույթից բարձրությունը՝ 337 մետր։ Նոյեմբերից հունիս սառցապատ է։ 


== Նկարագիր ==
Մեծությամբ երկրորդն է Սասկաչևանի նահանգում և իններորդը՝ ամբողջ Կանադայում։ Ափագիծը խիստ կտրտված է։ Արևելյան ափին ընկած է Քինուսաո ավանը (Kinoosao), հյուսիսային ափին՝ Բրոշեն (Brochet), հարավային ափին՝ Սաութհենդը։ Լճի ջրերը հարավային մասում արտահոսք ունեն. Եղջերվագետով հոսում-թափվում են Չերչիլ գետը, այնուհետև՝ Հուդզոնի ծովածոց։ Լճում իրականացվում է ինչպես ինչպես սովորական ու արդյունաբերական, այնպես էլ մարզական ձկնորսություն. որսում են հյուսիսային գայլաձուկ, լճի կարմրախայտ, շիղաձկներ, արկտիկական թիմալուս և այլ ձկնատեսակներ։
Լճի հարավային մասում ընկած է Խոր ծովախորշը (անգլ.՝ Deep bay), որն առաջացել է մոտավորապես 100 միլիոն տարի առաջ երկնաքարի բախման հետևանքով և ունի շուրջ 5 կիլոմետր լայնություն, 220 մետր խորություն։


== Ծանոթագրություններ ==


== Արտաքին հղումներ ==
Encyclopedia of Saskatchewan Archived 2011-01-16 at the Wayback Machine.
A brief history of Reindeer Lake
Մ.թ.ա. 644


== Դեպքեր ==


== Ծնունդներ ==


== Մահեր ==
Փինյին

Փինյին (անգլերեն՝ Pinyin, չիներեն՝ 拼音, pīnyīn; պաշտոնապես՝ 汉语拼音, Hànyǔ pīnyīn - Հանյույ պինին, բաառացի նշանակում է «չիներեն հնչյուններ գրառում»)՝ լատինական այբուբենի հիման վրա չինարենի ռոմանիզացման կարգ։ Չինաստանում պինինը ունի պաշտոնական կարգավիճակ։ 
Պինինը պաշտոնապես ինդունվել է 1958 թվականին, իսկ 1979-ից օգտագործվում է ամբողջ աշխարհում որպես չինական անվանումների պաշտոնական տառադարձություն։ Պինպինը փոխարինել է Ուեյդա-Ջայլզա և չժուին տառադարձությունները։
2009-ից պինպինը պիտի ունենա պաշտոնական կարգավիճակ Թայվանում։ 2009-ի հուլիսին կղզու նախագահ Մա Ինցյուն տնտեսական, առևտրական և մշակութային ֆորումի նիստում առաջարկեց անցնել պարզեցված մեհենագրությունների։


== Ծանոթագրություններ ==
Սեյնթ Վինսենթ ծոց

Սեյնթ Վինսենթ ծոցը կամ Baie Saint Vincent-ը Նոր Կալեդոնիայի հարավ-արևմուտքում գտնվող ծոց է։ Այն գտնվում է «Inaccessible ծոցից» հյուսիս։ Այն պարունակում է Պարսեվալ կղզին և մի քանի ուրիշ կղզիներ։ Բուլուպայա կոմունան գտնվում է ափերի այս հատվածում։ Օունգի գետը մտնում է նաև Սեյնթ Վինսենթ ծոցի ափ։
Սեյնթ Վինսենթ ծոցը ունի 5-15 (16-49 ոտք ամերիկյան չափանիշներով) խորություն։ Գետի հատակում կան փորագրված սուզանավերի ձորերով` ամենաթարմ սառցե դարաշրջանից, ինչը ենթադրում է, որ այդ ժամանակ ծոցը եղել է։


== Ծանոթագրություններ ==
Ֆլաբիոլ

Ֆլաբիոլ (անգլերեն flabiol), փոքրիկ փողային ժողովրդական գործիք է, որը հիմնականում օգտագործվում է Կատալոնիայում և բասկերի երկրում (հարավային Ֆրանսիա)։


== Կառուցվածքը և օգտագործումը ==
Ֆլաբիոլը նեղ երկարավուն խողովակ է, որը մոտավորապես կազմում է 25 սանտիմետր։ Նրա վրա արված են փոքրիկ անցքեր (5-6)։ Այն ունի երկու օկտավայի դիապազոն և պատրասվում է տարբեր փայտերից. ցանկալի է որ այն լինի բավականին պինդ։
Ֆլաբիոլ նվագողը գործիքը նվագում է միայն ձախ ձեռքով և աջով սովորաբար հարվածում է փոքր տամբուրին, որը կախված է իր պարանոցից։ 
Այս գործիքը լայն գործառություն ունի կատալոնական և բասկ ժողովրդի ազգային երաժշտության մեջ։ Նրա համար գրվել են բազմաթիվ ստեղծագործություններ։
Ժամանակի ընթացքում վարպետները ստեղծել են նաև ֆլաբիոլներ, որոնք հնարավոր են նվագել երկու ձեռքով։
Մոմո (կոմունա)

Անվան այլ կիրառումների համար տե՛ս՝ Մոմո (այլ կիրառումներ)Մոմո  (իտալերեն՝ Momo) կոմունա Իտալիայում, Պիեմոնտ մարզի Նովարա գավառում։
Բնակչությունը կազմում է 2724 մարդ (2008 թվականի տվյալներով)։ Բնակչության խտությունը 118 մարդ/կմ²։ Տարածքը՝ 23 կմ²։ Փոստային ինդեքս՝ 28015։ Հեռախոսային կոդ՝ 0321։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս։ 0321 926021
Էլեկտրոնային հասցե։ tecnico@comune.momo.no.it
Պաշտոնական կայք։ http://www.comune.momo.no.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ուզբեկստանի արվեստի ինստիտուտ

Ուզբեկստանի Մաննոն Ույգուրի անվան արվեստի պետական ինստիտուտ, բարձրագույն ուսումնական հաստատություն Տաշքենդում։


== Պատմություն ==
Ինստիտուտը հիմնադրվել է 1945 թվականին և որպես անկախ հաստատություն գործել է մինչև 2012 թվականը։
Ուզբեկստանի Հանրապետության նախագահի № 1771 հրամանագրով 2012 թվականի հուլիսի 4-ից Ուզբեկստանի արվեստի պետական ինստիտուտի և Տաշքենդի մշակույթի պետական ինստիտուտի հենքի վրա ստեղծվել է Ուզբեկստանի արվեստի և մշակույթի ազգային ինստիտուտը։


=== Նախկին անվանումներ ===
1945-1954 թվականներին՝ Տաշքենդի Ա. Օստրովսկու անվան թատերական արվեստի պետական ինստիտուտ
1954-1990 թվականներին՝ Տաշքենդի Ա. Օստրովսկու անվան պետական գեղարվեստա-թատերական ինստիտուտ։ Անվանափոխվել է 1954 թվականին գեղարվեստական ֆակուլտետի բացումից հետո։


== Ֆակուլտետներ ==
Դերասանական արվեստ
Ռեժիսուրա
Արվեստագիտություն
Սցենարիստական և էկրանային դրամատուրգիա
Տեխնոգեն արվեստ (հեռուստակինոօպերատորներ և ձայնային ռեժիսորներ)
Թատերական արվեստ
Հասարակական գիտությունների ամբիոն
Լեզուների և գրականության ամբիոն


== Հետաքրքիր փաստեր ==
1968 թվականին Տաշքենդի գեղարվեստա-թատերական ինստիտուտում ձևավորվել է ուզբեկական «Յալլա» վոկալ-գործիքային համույթը։


== Շրջանավարտներ ==


== Ծանոթագրություններ ==


== Արտաքին հղումներ ==
Պաշտոնական կայք
Արծաթագետ

Արծաթագետ, գետ Հայաստանի Շիրակի մարզի և Թուրքիայի սահմանագլխին։ Սկիզբ է առնում Եղնախաղի լեռնաշղթայի հարավային լանջերից և Երազգավորս գյուղից արևմուտք ձախից միախառնվում Սևգետին։ Երկարությունը 16 կմ է։


== Ծանոթագրություններ ==
Մշանեց (գյուղ, Կազատինի շրջան)

Անվան այլ կիրառումների համար տե՛ս՝ ՄշանեցՄշանեց (ուկրաիներեն՝ Мшанець), գյուղ Ուկրաինայի Վիննիցայի մարզի Կազատինի շրջանում։
2001 թվականի տվյալներով Մշանեց գյուղում բնակվում էր 135 մարդ։ Բնակավայրը զբաղեցնում է 0,602 կմ² տարածք։ Բնակչության խտությունը կազմում էր 224,25 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ախտանիզովսկայա

Ախտանիզովսկայա (ռուս.՝ Ахтанизовская), ստանիցա Ռուսաստանի Դաշնության Կրասնոդարի երկրամասի Տեմրյուկի շրջանի կազմում։
Բնակչությունը 2002 թվականին գրանցված տվյալներով կազմում էր 3299 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լոնկոպե (դեպարտամենտ)

Անվան այլ կիրառումների համար տե՛ս՝ Լոնկոպե (այլ կիրառումներ)Լոնկոպե (իսպ.՝ Departamento Loncopué) դեպարտամենտ Արգենտինայում, Նեկունեն պրովինցիայի կազմում։ Տարածքը՝ 5506կմ2։ Ըստ վիճակագրության Ազգային ինստիտուտի և Արգենտինայի բնակչության 2010 թվականի մարդահամարի տվյալների՝ դեպարտամենտի բնակչությունը կազմում է 6925 մարդ՝ 2001 թվականի 6457 -ի փոխարեն, որը կազմում է 7.2% աճ։ Բնակչության խտությունը՝ 1.3 մարդ/կմ։


== Աշխարհագրություն ==
Լոնկոպեն հյուսիսից սահմանակից է Ներկին դեպարտամենտին և Պեուենչես դեպարտամենտին, արևելքում՝ Անելո դեպարտամենտին, հարավում՝ Պիկունչես դեպարտամենտին և արևմուտքում՝ Չիլիին։


== Ծանոթագրություն ==
Լևոն Ալիզռնանցի

Լևոն Ալիզռնանցի (ծննդյան թվականն անհայտ է, գյուղ Ալիզռնան, Մշո դաշտ - 1893, Խնուս), հայ ազգային ազատագրական շարժման գործիչ, հայդուկային շարժման սկզբնավորողներից։ Հայ հեղափոխական Դաշնակցություն կուսակցության անդամ։ Գործակցել է Արաբոյի հետ, որի ձերբակալությունից հետո գլխավորել Է նրա հայդուկային խումբը։ Գևորգ Չավուշի հետ իրականացրել Է Արաբոյին մատնող Ալիզըռնան գյուղի դավաճան ռես (գյուղապետ) Կրպոյի ահաբեկմանը։ 1890 թվականին անցել է Կովկաս։ 1893 թվականի գարնանը Սասունի ապստամբներին օգնելու նպատակով Արաբոյի խմբի կազմում Կարսի մարզից անցել է ռուս-թուրքական սահմանը` ուղղություն վերցնելով Խնուս-Մուշ։ Ճանապարհին` Խոզլուի սարերի մեջ քրդերի հետ կռվի ժամանակ Ալիզռնանցի Լևոնը սպանվել է։ 


== Գրականություն ==
«Յեղափոխական ալպոմ», հատ. 6, խմբ. Աւօ, Պէյրութ, 1965, էջ 62-64։
Հայկական հարց հանրագիտարան, Երևան, 1996, էջ 23։
Նովա Գլորիա

Նովա Գլորիա (պորտ.՝ Nova Glória), համայնք Բրազիլիայում՝ Գոյաս նահանգի կազմում։ Մունիցիպալիտետ, Գոյաս նահանգի կենտրոնական մասում։ Մտնում է Սիերիս գավառի կազմի մեջ։ Բնակչությունը կազմում է 9268 մարդ՝ 2006 թվականի տվյալներով։ Գրավում է 412,975 կմ2 տարածք։ Բնակչության խտությունը՝ 22,4 մարդ/կմ²։


== Պատմություն ==
Քաղաքը հիմնադրվել է 1983 թվականի հունիսի 10-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 60.376.496,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 6.620,96 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,724 (տվյալները՝ ՄԱԿ-ի զարգացման ծրագրի)։


== Աշխարհագրություն ==
Տեղանքի կլիման մեղմ է։


== Արտաքին հղումներ ==
Տեղեկություններ Ժարագուայի մասին Archived 2016-03-06 at the Wayback Machine.
Գրոմոտուխա (Ինյայի վտակ)

Անվան այլ կիրառումների համար տե՛ս՝ Գրոմոտուխա (այլ կիրառումներ)Գրոմոտուխա (ռուս.՝ Громотуха), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Ինյա գետի աջ ափով՝ 35 կմ հեռավորության վրա։ Գետի երկարությունը 24 կմ է։ Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի։


== Ջրային գրանցամատյանի տվյալներ ==
Ջրային օբյեկտի, պետական ջրային գրանցման կոդը - 13010200312115100009532
Հիդրոլոգիական ուսումնասիրությունների - 115100953
Ավազանի կոդը - 13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
AC/DC

ԷյՍիԴիՍի (օրիգինալ անվանումը՝ AC/DC), ավստրալիական ռոք խումբ ստեղծված 1973 թ․-ի նոյեմբերին Անգուս և Մալքոլմ Յանգ եղբայրների կողմից, ովքեր մնացել են որպես հաստատուն անդամներ։ Հայտնի որպես հարդ ռոք կամ բլյուզ-ռոք խումբ, այն համարվում է հեվի մետալի պիոներները և սովորաբար որակավորվում է այդպես, չնայած նրանք միշտ որակավորել են իրենց երաժշտությունը պարզապես ռոքնռոլ։
ԷյՍիԴիՍին ունեցել է մի քանի փոփոխություններ մինչ իր առաջին ալբոմը՝ High Voltage-ը թողարկելը 1975 թ․-ի փետրվարի 17-ին։ Մինչ 1977 թ․-ին Powerage ալբոմի համար բասսիստ Մարկ Էվանսի փոխարինումը Քլիֆ Վիլյամսով, խմբի կազմը ստաբիլ էր։ Highway to Hell ալբոմը ձայնագրելու ամիսների ընթացքում գլխավոր վոկալիստ և երգերի համահեղինակ Բոն Սքոթը մահացավ ալկոհոլի շատ օգտագործումից հետո՝ 1980 թ․-ի փետրվարի 19-ին։ Խումբը ցանկանում էր կազմալուծվել, բայց ոգեշնչվելով Սքոթի ծնողների կողմից, նրանք որոշեցին շարունակել և փնտրել նոր վոկալիստ։ Բրայան Ջոնսոնը փոխարինեց Բոն Սքոթին։ Ավելի ուշ այդ տարում նրանք թողարկեցին իրենց նոր՝ Back in Black ալբոմը, որը Բոն Սքոթի հիշատակին էր։ Ալբոմը նրանց հաջողություններ բերեց և դարձավ նրանց բոլոր ժամանակների բեսթ-սելլեր ալբոմը։
Խմբի հաջորդ ալբոմը՝ For Those About to Rock We Salute You, նրանց առաջին ալբոմն էր, որը հասավ համար առաջինին ԱՄՆ-ում։ ԷյՍիԴիՍի կրճատեց իր հաջողությունը այն բանից հետո, երբ նրանց թմբկահար Ֆիլ Ռադը հեռացվեց խմբից 1983 թ․-ին և փոխարինվեց Սայմոն Րայթով։
1990 թ․-ի սեպտեմբերի 24-ին խումբը թողարկեց իր The Razors Edge ալբոմը։ 1994 թ․-ին վերադարձավ Ֆիլ Ռադը Քրիս Սլեյդից հետո, ով խմբի հետ էր 1989-1994 թվականներին։ Դրանից հետո խումբը չունեցավ փոփոխություններ կազմի մեջ։ Stiff Upper Lip ալբոմը թողարկվեց 2000 թ․-ին և լավ ընդունվեց քննադատների կողմից և խմբի վերջին ալբոմը` Black Ice-ը թողարկվեց 2008 թ․-ի հոկտեմբերի 20-ին։
2010 թ․-ի տվյալներով ԷյՍիԴիՍին վաճառել է ավելի քան 200 միլիոն, միայն ԱՄՆ-ում վաճառելով 71 միլիոն ալբոմ։


== Անվանում ==
AC/DC հապավում է «փոփոխական հոսանք / հաստատուն հոսանք» (անգլ.՝ «alternating current/direct current»)։ 
Մելկոլնի և Անգուսա Յանովի ավագ քույր՝ Մարգարիտան առաջարկեց անվանումը խմբի համար անվանում դնել նրանից հետո երբ ավտոմեքենայի ետևի մասում նկատեց «AC/DC» մակադրությունը (ի դեպ հենց Մարգարիտն է առաջարկել Անգուսին բարձրանալ բեմ դպրոցական շորերով)։


== Ծանոթագրություններ ==
Բալաբինո

Բալաբինո (ուկրաիներեն՝ Балабине), քաղաքատիպ ավան Ուկրաինայի Զապորոժիեի մարզի Զապորոժիեի շրջանում։ Բնակավայրը նախկինում նաև անվանվել է Պետրովսկոե։ Հիմնադրվել է 1777 թվականին։
2011 թվականի տվյալներով Բալաբինո քաղաքատիպ ավանում բնակվում էր 6 168 մարդ։ Բնակավայրը զբաղեցնում է 26,13 կմ² տարածք։ Բնակչության խտությունը կազմում էր 216,91 մարդ/կմ²։


== Ծանոթագրություններ ==


== Արտաքին հղումներ ==
Պաշտոնական կայք Archived 2021-11-26 at the Wayback Machine. (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Լաչպլեսիս

Լաչպլեսիս (լատիշ․՝ Lāčplēsis, բառացի` արջ ձևող), լատիշական հերոսական էպոս։ Ստեղծել է գրող, ժողովրդական ռոմանտիզմի ուղղության ներկայացուցիչ Անդրեյ Պումպուրը ժողովրդական պատումների հիման վրա։ 15-ամյա աշխատանքից հետո ստեղծագործությունը պատրաստ է եղել 1888 թվականին։


== Նկարագրություն ==
«Լաչպլեսիս» էպոսի գլխավոր հերոսի կերպարը, ով ազատում է երկիրը օտար նվաճողներից, խորհրդանշում է ժողովրդի մեծությունն ու հերոսականությունը։
Լատվիայում նոյեմբերի 11-ը հռչակված է Լաչպլեսիսի օր։ Այդ օրը այն հերոսների հիշատակի օրն է, ովքեր իրենց կյանքն են զոհաբերել Լատվիայի ազատագրման համար։ 1919 թվականի այդ նույն օրը Ռիգայի վրա են հարձակվել ռուս սպա Պավել Բերմոնդտ-Ավալովի զորքերը։
Պումպուրի տեքստի մոտիվներով ստեղծվել են տարբեր ժանրերի մի շարք այլ ստեղծագործություններ ևս։ Դրանցից են Յան Ռայնիսի «Կրակ և գիշեր» դրաման (1905), «Լաչպլեսիս» ռոք օպերան (1988, լիբրետոյի հեղինակ` Մառա Զալիտե, երաժշտության հեղինակ` Զիգմար Լիեպինշ)։
Լատվիայում «Լաչպլեսիս» անունն են կրում լայն սպառման մի շարք ապրանքներ (օրինակ` գարեջուր)։
Յուրմալա քաղաքում` Մայորի երկաթուղային կայարանի մոտ, տեղադրված է Լաչպլեսիսին նվիրված արձան, որ պատկերում է հերոսին վեր բարձրացրած թրով վիշապին սպանելիս։ Ի սկզբանե այն շատրվան է եղել. ջրի շիթը վիշապի երախից հոսել է հերոսի վահանի վրա, իսկ շուրջը նստած են եղել գորտեր, որոնցից ևս ջուր է հոսել հերոսի ոտքերի մոտ։


== Դրսևորումներ արվեստում ==


=== Կինո ===
«Լաչպլեսիս» (Լատվիա, 1930), ռեժիսոր Ալեքսանդր Ռուստեյկիսի համր ֆիլմը։ Ֆիլմը նվիրված է եղել Լատվիայի Հանրապետության անկախության տասնամյակին։ Պրեմիերան կայացել է 1930 թվականի մարտի 3-ին։ Ֆիլմում զուգահեռներ են անցկացված լատվիական ազգային էպոսի հերոսների, 13-րդ դարում տևտոնական նվաճողների դեմ պայքարած ազատարարների և ժամանակակից հերոս Յանիս Վանագսի (լատիշ․՝ Vanags) միջև, ով 20-րդ դարում պայքարել է ռուս նվաճողների դեմ։


=== Նամականիշեր ===
Փոստային նամականիշեր
		
		


== Ծանոթագրություններ ==


== Արտաքին հղումներ ==
Էպոսի տեքստը լատիշերենով
Լաչպլեսիս ֆիլմը
Կոտլյարկա

Կոտլյարկա (ուկրաիներեն՝ Котлярка), գյուղ Ուկրաինայի Ժիտոմիրի մարզի Պոպելնյանսկի շրջանում։
2001 թվականի տվյալներով Կոտլյարկա գյուղում բնակվում էր 490 մարդ։ Բնակավայրը զբաղեցնում է 2365 կմ² տարածք։ Բնակչության խտությունը կազմում էր 207,19 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շատիյոն սյուր Ուազ

Շատիոն սյուր (ֆր.՝ Châtillon-sur-Oise), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Ռիմբոն կանտոնի կազմի մեջ։ Համայնքի շրջանը՝ Սեն Կանտեն։
Համայնքի INSEE կոդը՝ 02170:


== Բնակչություն ==
2010 թվականի տվյալներով՝ համայնքի բնակչությունը կազմում է 129 մարդ։


== Տնտեսություն ==
2010 թվականին համայնքի 89 աշխատունակ (15-64 տարեկան) բնակիչներից 62-ը տնտեսապես ակտիվ էին, 27-ը՝ ոչ ակտիվ (ակտիվության ցուցանիշը կազմել է 69,7%, 1999 թվականին եղել է 71,6%)։ 62 տնտեսապես ակտիվ բնակիչներից աշխատում էին 53 -ը (62 տղամարդ և 53 կին), գործազուրկ էին 9 մարդ (5 տղամարդ և 4 կին)։ 27 տնտեսապես ոչ ակտիվ բնակիչներից 4-ը եղել են աշակերտներ կամ ուսանողներ, 11-ը՝ թոշակառուներ, 12-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Շատիոն սյոըր (ֆր.)
Բազլիկ (այլ կիրառումներ)

Բազլիկ, կարող է վերաբերել՝

Բազլիկ - գյուղ Ռուսաստանի Բաշկորտոստան Հանրապետության Բիժբուլյակսկի շրջանի կազմում
Բազլիկ - ռուսական գետ, հոսում է Բաշկորտստանի Հանրապետությունով
Դեննիս Բրուտուս

Դեննիս Վինսենտ Բրուտուս (անգլ.՝ Dennis Vincent Brutus, կեղծանուն Ջոն Բրեյն, նոյեմբերի 28, 1924(1924-11-28), Հարարե, Զիմբաբվե - դեկտեմբերի 26, 2009(2009-12-26)[…], Քեյփթաուն, ՀԱՀ) — Հարավաֆրիկյան հասարակական գործիչ, մանկավարժ, լրագրող և մեկնաբան, հայտնի է ՀԱՀ-ում ապարտեիդի ռեժիմի դեմ իր պայքարով։


== Կենսագրություն ==
Բրուտուսի տոհմում եղել են բնիկներ hոտտենտոններ, աֆրիկացիներ, ֆրանսիացիներ, անգլիացիներ, գերմանացիներ և մալայացիներ։ Երբ չորս տարեկան հասակում ծնողները նրան իրենց հայրենիք՝ ՀԱՀ՝ Պորտ Էլիզաբեթ են բերել, ապարտեիդի ռասայական օրենքներով նա դասակարգվել է որպես «գունավոր»։
Միացել է ապարտեիդի դեմ պայքարին՝ դառնալով տրոցկիստ ակտիվիստ։ 1960 թվականին ձերբակալվել, դատապարտվել է 18 ամսվա ազատազրկման և փախել Մոզամբիկ, սակայն բռնվել է պորտուգալական գաղտնի ոստիկանության կողմից ՓԻԴԵ և ետ է տարվել ՀԱՀ։ Բանտարկվել է Ռոբեն կղզում գտնվող բանտում՝ Նելսոն Մանդելայի խցի հարևանությամբ։ Ի դեպ, դեռ այնտեղ գտնվելով, նա իմացել է, որ իր գործունեությունը իզուր չի անցել. մասամբ Օլիմպիական խաղերում Հարավային Աֆրիկայի բոյկոտի համար իր արշավի շնորհիվ Հարավաֆրիկյան հավաքականին թույլ չեն տվել մասնակցել 1964 թվականի Տոկիոյի oլիմպիական խաղերին։ Բացի այդ, Նիգերիայում տպագրվեց նրա բանաստեղծությունների առաջին ժողովածուն։
1966 թվականին Դենիս Բրուտուսը ստիպված էր լքել Հարավային Աֆրիկան՝ մեկնելով Մեծ Բրիտանիա, իսկ հետո` որպես քաղաքական փախստական, ԱՄՆ։ Նա կարողացել է վերադառնալ հայրենիք միայն 1990 թվականից հետո և ապարտեիդի ապամոնտաժումից հետո։ Վերադառնալուց հետո դասավանդել է Կվազուլու-Նատալի համալսարանում, եղել է Աֆրիկայում ակադեմիական ազատության կոմիտեի հիմնադիրներից մեկը և ակտիվորեն մասնակցել է նեոլիբերալական բարեփոխումների դեմ բողոքներին։
Բրուտուսը հրապարակել է բանաստեղծությունների 12 ժողովածու։
Գրող Օլու Օգիբեն Բրուտուսին անվանել է «Աֆրիկայի խոշորագույն և ամենաազդեցիկ ժամանակակից բանաստեղծը Լեոպոլդ Սենգորից և Քրիստոֆեր Օկիգբոյից հետո»։
Մահացել է շագանակագեղձի քաղցկեղից իր Քեյփթաունի տանը։


== Ծանոթագրություններ ==
Թիամին պիրոֆոսֆատազ

Թիամին պիրոֆոսֆատազ, ֆերմենտ, որը ճեզքում է թիամին պիրոֆոսֆատը։


== Ծանոթագրություններ ==

Sano S, Matsuda Y, Nakagawa H (1988)։ «Thiamine pyrophosphatase (nucleoside diphosphatase) in the Golgi apparatus is distinct from microsomal nucleoside diphosphatase»։ J Biochem (Tokyo) 103 (4): 678–81։ PMID 2844741 


== Արտաքին հղումներ ==
US National Library of Medicine Medical Subject Headings (MeSH)
Ֆլորենս շրջան (Հարավային Կարոլինա)

Ֆլորենս շրջան (անգլ.՝ Florence County), ԱՄՆ Հարավային Կարոլինա նահանգի 46 վարչական միավորներից մեկը։ Ընդհանուր տարածությունը 2.082 կմ² է, բնակչությունը՝ 125.761 մարդ (2000 թ. տվյալներով)։ Շրջկենտրոնն է Ֆլորենս բնակավայրը։ Կազմավորվել է 1888 թ.։
785

785 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 785 թվականն է, 
VIII դարի 85-րդ տարին։


== Դեպքեր ==


== Ծնունդներ ==


== Մահեր ==
Կուտական

Կուտական (մինչև 1968 թ.՝ Ջանահմեդ, 1968-1991 թթ.՝ Գյունաշլի), գյուղ Հայաստանի Գեղարքունիքի մարզի Վարդենիսի տարածաշրջանում, Սևանա լեռների ստորոտին, մարզկենտրոն Գավառից 92 կմ հարավ-արևելք։ Բնակավայրը գտնվում է ծովի մակարդակից 2100 մ բարձրության վրա։ Կուտական է վերանվանվել 1991 թվականի ապրիլի 3-ին։


== Բնակչություն ==
Ըստ Հայաստանի 2011 թ. մարդահամարի արդյունքների՝ Կուտականի մշտական բնակչությունը կազմել է 548, առկա բնակչությունը՝ 469 մարդ։ Մինչև 1989 թ. գյուղը հիմնականում բնակեցված է եղել ադրբեջանցիներով։
Կուտականի բնակչության փոփոխությունը ժամանակի ընթացքում՝ ստորև.


== Տնտեսություն ==
Բնակչությունը զբաղվում է դաշտավարությամբ և անասնապահությամբ։


== Պատմամշակութային կառույց ==
Գյուղի հարավային մասում գտնվում է 12-17 դդ. խաչքարերով գերեզմանոց, իսկ գյուղի մեջ՝ 16-17 դդ. տապանաքարեր։


== Տես նաև ==
Գեղարքունիքի մարզ


== Արտաքին հղումներ ==
Կուտական բնակավայրը «GEOnet Names Server» կայքում։
Brady Kiesling, Rediscovering Armenia, p. 48, available online at the website of the Internet Archive:


== Ծանոթագրություններ ==
Յումանլիխի

Յումանլիխի (ռուս.՝ Юманлыхи, չուվաշերեն՝ Юманлăх), գյուղ Ռուսաստանի Չուվաշիա հանրապետության Ալիկովսկի շրջանի կազմում։
Բնակչությունը 2006 թվականին գրանցված տվյալներով կազմում էր 194 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նատալյա Վառլեյ

Նատալյա Վլադիմիրի Վառլեյ (ռուս.՝ Наталья Владимировна Варлей, հունիսի 22, 1947(1947-06-22), Կոնստանցա, Ռումինիա), կրկեսի և կինոյի խորհրդային և ռուսական դերասանուհի, ԽՍՀՄ վաստակավոր արտիստ (1989 թ.), ՌԽՖՍՀ պետական մրցանակի դափնեկիր (1984 թ.)։ Մեծ համբավ է ձեռք բերել հատկապես «Կովկասի գերուհին» ֆիլմի (1967 թ.) գլխավոր հերոսուհու՝ Նինայի դերի հմայիչ կատարման շնորհիվ։


== Կենսագրություն ==
Նատալյա Վառլեյը ծնվել է 1947 թվականի հունիսի 22-ին ռումինական Կոնստանցա քաղաքում։ Նատալյայի մանկությունն անցել է Խոհրդային Ռուսաստանի Մուրմանսկ քաղաքում։ Վառլեյ ընտանիքն ապրել է Կարլ Մարքսի փողոցում։ Նատալյա Վառլեյի հայրը՝ Վլադիմիր Վիկտորովիչը, Հայրենական մեծ պատերազմի մասնակից էր։


== Ընտրյալ ֆիլմագրություն ==
Զմրուխտե քաղաքի կախարդը Բաստինդա/Գինգեմա
Ապագայից եկած հյուրը` Մարթա Էրաստովնա
Երիտասարդության սխալները
Տասներկու աթոռ` Լիզա
Վիյ` Պանոչկա
Կովկասի գերուհին` Նինա


== Ծանոթագրություններ ==


== Արտաքին հղումներ ==
Սեմենովկա (այլ կիրառումներ)

Սեմենովկա, կարող է վերաբերել՝

Սեմենովկա - գյուղ, Ուկրաինայի Խարկովի մարզի Բլիզնյուկովի շրջանում
Սեմենովկա - գյուղ, Ուկրաինայի Խարկովի մարզի Դերգաչևի շրջանում
Սեմենովկա - գյուղ, Ուկրաինայի Խարկովի մարզի Զաչեպիլովի շրջանում
Սեմենովկա - գյուղ, Ուկրաինայի Խարկովի մարզի Իզյումի շրջանում
Սեմենովկա - գյուղ, Ուկրաինայի Խարկովի մարզի Շևչենկոյի շրջանում
Սեմենովկա - գյուղ, Ուկրաինայի Խարկովի մարզի Պերվոմայսկի շրջանում
Սեմենովկա - գյուղ, Ուկրաինայի Պոլտավայի մարզի Վելիկա Բոգաչկայի շրջանում
Սեմենովկա - գյուղ Ռուսաստանի Ռոստովի մարզի Կաշարսկի շրջանում
Սեմենովկա - գյուղ (խուտոր) Ռուսաստանի Դաշնության Ռոստովի մարզի Միլյուտինսկի շրջանում
Սեմենովկա - գյուղ (խուտոր) Ռուսաստանի Դաշնության Ռոստովի մարզի Մորոզովսկի շրջանում
Սեմենովկա - գետ Ռուսաստանում, հոսում է Սանչուրսկի շրջանում, Կիրովի մարզում
Շիվր Վալ

Շիվր Վալ (ֆր.՝ Chivres-Val), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Ֆեր ան Տարդենուա կանտոնի կազմի մեջ։ Համայնքի շրջանը՝ Սուասոն։
Համայնքի INSEE կոդը՝ 02190:


== Բնակչություն ==
2010 թվականի տվյալներով՝ համայնքի բնակչությունը կազմում է 585 մարդ։


== Տնտեսություն ==
2010 թվականին համայնքի 371 աշխատունակ (15-64 տարեկան) բնակիչներից 267-ը տնտեսապես ակտիվ էին, 104-ը՝ ոչ ակտիվ (ակտիվության ցուցանիշը կազմել է 72,0%, 1999 թվականին եղել է 70,1%)։ 267 տնտեսապես ակտիվ բնակիչներից աշխատում էին 238-ը (125 տղամարդ և 113 կին), գործազուրկ էին 29 մարդ (14 տղամարդ և 15 կին)։ 140 տնտեսապես ոչ ակտիվ բնակիչներից 23-ը եղել են աշակերտներ կամ ուսանողներ, 48-ը՝ թոշակառուներ, 33-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Շիվր Վալ (ֆր.)
Ուստ-Բիստրի (Բելոկալիտվինսկի շրջան)

Ուստ-Բիստրի (ռուս.՝ Усть-Быстрый), գյուղակ (խուտոր) Ռուսաստանի Դաշնության Ռոստովի մարզի Բելոկալիտվինսկի շրջանում։ Մտնում է Կրասնոդոնեցկի գյուղական համայնքի կազմի մեջ։
Մարտեն Տերյե

Մարտեն Տերյե (ֆր.՝ Martin Terrier, մարտի 4, 1997(1997-03-04), Armentières), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Օլիմպիկ Լիոնի կազմում։ Խաղում է վինգերի դիրքում։


== Ակումբային կարիերա ==


=== Լիլ ===
Տերյեն Լիլի ակադեմիայի սան է։ Իր պրոֆեսիոնալ դեբյուտը նշեց 2016 թվականի հոկտեմբերի 22-ին՝ փոխարինելով Իվ Բիսումային Բաստիայի դեմ խաղում։ Առաջին հանդիպումը թիմի մեկնարկային կազմում անցկացրեց դեկտեմբերի 14-ին՝ Ֆրանսիայի լիգայի գավաթի Պարի Սեն-Ժերմենի դեմ խաղում։ Իր առաջին գոլը պրոֆեսիոնալ կարիերայում խփեց 2017 թվականի հունվարի 7-ին՝ Ֆրանսիայի գավաթի ԱՍ Էքսելսիորի դեմ խաղում։ Ֆրանսիայի առաջնությունում առաջին գոլը խփեց ապրիլի 29-ին՝ Մոնպելիեի դեմ խաղում։ Լիլի կազմում Տերյեն անցկացրեց 15 հանդիպում՝ դառնալով 2 գոլի հեղինակ։
2017 թվականի օգոստոսի 18-ին Տերյեն 1 տարվա վարձավճարով միացավ Ստրասբուրգին։ Իր դեբյուտը նշեց օգոստոսի 27-ին՝ թիմի մեկնարկային կազմում խաղադաշտ դուրս գալով Գենգանի դեմ խաղում։ Առաջին գոլը Ստրասբուրգի կազմում խփեց սեպտեմբերի 30-ին՝ Դիժոնի դեմ խաղում։ Հոկտեմբերի 28-ին Տերյեն գոլ խփեց Անժեի դեմ խաղում, իսկ հանդիպումն ավարտվեց 2-2 հաշվով։ Դեկտեմբերի 8-ին ֆրանսիացին գոլի և գոլային փոխանցման հեղինակ դարձավ Բորդոյի դեմ խաղում՝ օգնելով իր թիմին հաղթել 3-0 հաշվով։ Ստրասբուրգի կազմում Տերյեն անցկացրեց 29 հանդիպում՝ դառնալով 4 գոլի և 4 գոլային փոխանցման հեղինակ։


=== Օլիմպիկ Լիոն ===
2018 թվականի հունվարի 26-ին Տերյեն 11 միլիոն եվրոյի դիմաց տեղափոխվեց Օլիմպիկ Լիոն, ինչից հետո վարձավճարով վերադարձավ Ստրասբուրգ։ Իր դեբյուտը Լիոնի կազմում նշեց օգոստոսի 12-ին՝ փոխարինելով Մարիանո Դիասին Ամյենի դեմ խաղում։ Իր առաջին գոլը խփեց օգոստոսի 24-ին՝ Ստրասբուրգի դեմ խաղում։ Սեպտեմբերի 26-ին Տերյեն գոլի հեղինակ դարձավ Դիժոնի դեմ խաղում՝ օգնելով Լիոնին հաղթել 3-0 հաշվով։ Առաջին հանդիպումը եվրոպական առաջնություններում ֆրանսիացին անցկացրեց հոկտեմբերի 23-ին՝ Չեմպիոնների Լիգայի խմբային փուլի Հոֆենհայմի դեմ խաղում։


== Միջազգային կարիերա ==
Տերյեն ներկայացրել է Ֆրանսիան մինչև 20 և մինչև 21 տարեկանների երիտասարդական հավաքականներում։ 2017 թվականին նա Մ20 հավաքականի կազմում մասնակցեց աշխարհի առաջնությանը՝ անցկացնելով 4 հանդիպում և գոլի հեղինակ դառնալով խմբային փուլի Հոնդուրասի դեմ խաղում։ Ֆրանսիան հասավ մրցաշարի 1/8 եզրափակիչ, որտեղ 1-2 հաշվով պարտվեց Իտալիային։


== Կարիերայի վիճակագրություն ==


=== Ակումբային վիճակագրություն ===
2019 թվականի հունվարի 2-ի դրությամբ


== Ծանոթագրություններ ==


== Արտաքին հղումներ ==
Տերյեի պաշտոնական Տվիտերի էջը
Տերյեի պաշտոնական Ինստագրամի էջը
Տերյեն transfermarkt-ում
Տերյեն soccerbase.com-ում
Տերյեն WhoScored.com կայքում
Տերյեն Օլիմպիկ Լիոնի պաշտոնական կայքում
Տերյեն Լիգա 1-ի պաշտոնական կայքում Archived 2019-03-27 at the Wayback Machine.
Տերյեն ՈՒԵՖԱ-ի պաշտոնական կայքում
Տերյեն Ֆրանսիայի ֆուտբոլի ֆեդերացիայի կայքում Archived 2018-12-15 at the Wayback Machine.